Public procurement notice: Contract Notice
Published: 2024-08-13
Region: EL303
Contract type: Services
Procedure: Open procedure
CPV classification: 72262000: Software development services
Estimated value: 114000 EUR
Submission deadline: 2024-09-16
Award criteria: quality, price

Technical requirements: Προσθήκη στο ΠΣ Εργάνη μηχανισμού ασύγχρονης εξυπηρέτησης διεργασιών.
Το ΠΣ ΕΡΓΑΝΗ λόγου του μεγάλου όγκου δεδομένων που δέχεται – εξυπηρετεί - συντηρεί - διατηρεί και έχοντας υπόψη τους πολλαπλούς ρόλους χρηστών που εξυπηρετεί με διαφορετικές ανάγκες εργοδότες – εργαζόμενους – επιθεωρητές – εσωτερικοί χρήστες και την υπάρχουσα κατάσταση των υποδομών του συστήματος απαιτείται να γίνει αλλαγή στην αρχιτεκτονική του συστήματος ώστε ορισμένες από τις διαδικασίες που εξυπηρετούνται από το σύστημα σύγχρονα να μετατραπούν σε ασύγχρονες διαδικασίες.
Για την μετατροπή των διαδικασιών από σύγχρονες σε ασύγχρονες απαιτείται η υιοθέτηση στην αρχιτεκτονική του συστήματος και σε επίπεδο υποδομών και σε επίπεδο υπηρεσιών ενός συστήματος εξυπηρέτησης ουρών αναμονής.
Το σύστημα διαχείρισης ουρών αναμονής και ο τρόπος εφαρμογής του στις διαδικασίες του ΠΣ ΕΡΓΑΝΗ απαιτείται:
• να διατεθεί και να ενσωματωθεί στις υποδομές του ΠΣ ΕΡΓΑΝΗ
• να τροποποιηθούν οι κύριες διαδικασίες μεγάλου φόρτου εργασίας συνδεδεμένων διαδικασιών όπως Δηλώσεις Ωραρίου και Αναγγελίες που επηρεάζουν άμεσα την Τρέχουσα Κατάσταση Χρόνου Εργασίας ώστε η Τρέχουσα Κατάσταση Χρόνου Εργασίας να επηρεάζεται ασύγχρονα με τις ροές δηλώσεων
• να εξασφαλιστεί η διατήρηση της πληροφορίας
• να υπάρχει δυνατότητα προσθήκης καταναλωτών υπηρεσιών ανάλογα τις ανάγκες
• να διαθέτει δυνατότητα εποπτικού ελέγχου του συστήματος
• να διαθέτει δυνατότητες clustering και σύγχρονης αναπαραγωγής ουρών
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη τού εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις (2021, 2022, 2023), κατ’ ελάχιστον ίσο με το 150% του προϋπολογισμού του υπό ανάθεση Έργου μη περιλαμβανομένου του ΦΠA.
Σε περίπτωση που οικονομικός φορέας δραστηριοποιείται για χρονικό διάστημα μικρότερο των τριών (3) τελευταίων οικονομικών χρήσεων (2021, 2022, 2023), τότε ο μέσος γενικός ετήσιος κύκλος εργασιών για όσες οικονομικές χρήσεις δραστηριοποιείται, θα πρέπει να είναι κατ’ ελάχιστον ίσος με το 200% του προϋπολογισμού του υπό ανάθεση Έργου μη περιλαμβανομένου του ΦΠA.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:
Να έχουν ολοκληρώσει επιτυχώς τα τελευταία πέντε (5) έτη μέχρι την ημερομηνία κατάθεσης των προσφορών, τουλάχιστον δυο έργα τα οποία να αφορούν σε σχεδιασμό και ανάπτυξη (αρχική ή επέκταση) ή/και υποστήριξη και εξελικτική συντήρηση Πληροφοριακού Συστήματος αντίστοιχης πολυπλοκότητας και χαρακτηριστικών, με το αντικείμενο της παρούσας. Τα Πληροφοριακά Συστήματα αυτά θα πρέπει να διαθέτουν το σύνολο των εξής χαρακτηριστικών:
•	Παροχή ηλεκτρονικών υπηρεσιών προς επιχειρήσεις, επιπέδου ηλεκτρονικοποίησης τουλάχιστον 3 (Αμφίδρομη αλληλεπίδραση: Επεξεργασία εντύπων, συμπεριλαμβανομένης και της ταυτοποίησης)
•	Αποκατεστημένη αμφίδρομη διαλειτουργικότητα με ένα ή παραπάνω τρίτα πληροφοριακά συστήματα μέσω τεχνολογίας web services 
•	Ενεργοί χρήστες της τάξης των 10.000 τουλάχιστον 
•	Παρακολούθηση Ροών Εργασίας / Απασχόλησης (προσλήψεις, αποχωρήσεις κτλ)
•	Λειτουργικότητα πρόσβασης υπευθύνων του κάθε φορέα / εργοδότη στα στοιχεία και τις λειτουργίες που τους αφορούν
•	Λειτουργικότητα πρόσβασης για κάθε εργαζόμενο στα στοιχεία που τον αφορούν
•	Διαχείριση μητρώου εργαζομένων με πλήθος τουλάχιστον της τάξεως των 1.000.000 και μητρώα φορέων / εργοδοτών με πλήθος τουλάχιστον 100.000
•	Δέχεται κατά μέσο όρο τουλάχιστον 500.000 υποβολές σε μηνιαία βάση
Τα ανωτέρω έργα θα πρέπει να έχουν αθροιστικά καθαρή συμβατική αξία τουλάχιστον το 100% του προϋπολογισμού της παρούσας σύμβασης άνευ ΦΠΑ. 
Σε περίπτωση που κάποιος υποψήφιος Ανάδοχος έχει υλοποιήσει έργα, όπως αναφέρεται παραπάνω, ως μέλος ένωσης εταιρειών, για την ικανοποίηση του κριτηρίου του προϋπολογισμού προσμετράται μόνο το συμβατικό τίμημα που αντιστοιχεί στο ποσοστό συμμετοχής του στην ένωση.
Επιτυχής ολοκλήρωση ενός Έργου νοείται η εντός χρονοδιαγράμματος, προϋπολογισμού και  προδιαγραφών ποιότητας υλοποίηση ενός έργου. 
Σε περίπτωση ένωσης οικονομικών φορέων, οι παραπάνω ελάχιστες απαιτήσεις δύναται να καλύπτονται αθροιστικώς από όλα τα μέλη της ένωσης (άρθρο 19 παρ. 2 εδ. γ' ν. 4412/2016).
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με:
•	ISO 9001:2015 για τη Διαχείριση της Ποιότητας ή ισοδύναμο, εν ισχύ, από διαπιστευμένο οργανισμό, στα πεδία εφαρμογής παροχής συμβουλευτικών υπηρεσιών και υπηρεσιών πληροφορικής
•	ISO 27001:2013 για την Ασφάλεια των Πληροφοριών ή ισοδύναμο, εν ισχύ, από διαπιστευμένο οργανισμό, στα πεδία εφαρμογής παροχής συμβουλευτικών υπηρεσιών και υπηρεσιών πληροφορικής 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από όλα τα μέλη της Ένωσης.

Eligibility requirements: other